stanford-oval/wikipedia huggingface dataset:
ולדימיר מקסימוב

| --- | --- |

 לידה:  27 בנובמבר 1930 מוסקבה, ברה"מ 
 פטירה:  26 במרץ 1995 (בגיל 64) פריז, צרפת 
 מדינה:  ברית המועצות, צרפת 
 מקום קבורה:  בית הקברות הרוסי סן-ז'נביאב-דה-בואה 
 שפות היצירה:  רוסית 
 תקופת הפעילות:  מ-1951 
 
ולדימיר ימליאנוביץ' מקסימוב (ברוסית: Влади́мир Емелья́нович Макси́мов; ‏27 בנובמבר 1930 – 26 במרץ 1995) היה משורר, מחזאי, עורך וסופר רוסי, יצירותיו תורגמו לעברית ולשפות נוספות.
חייו

מקסימוב נולד במוסקבה בשם לב סמסונוב, אביו נכלא ב-1933 על ידי השלטונות הסובייטים בעוון פעילות נגד המשטר אשר בראשו עמד יוסיף סטלין (בין היתר נחשד האב בטרוצקיזם). ב-1940 שוחרר האב ונשלח כחייל סובייטי אל החזית,ונהרג במהלך מלחמת העולם השנייה. הוא החל לנדוד בין בתי יתומים שונים, למרות שקיבל חינוך עממי פורמלי את רוב השכלתו רכש באופן לא פורמלי, הוא היה ילד רחוב ובמהרה הוסב שמו בתעודת הזהות לוולדימיר מקסימוב ושם זה הפך לשמו כאדם וסופר עד סוף ימיו.
מקסימוב הואשם בעבירה פלילית ולאחר שחרורו בשנת 1952 התמקם הסופר בקווקז בקובאן. בתקופה זו התוודע לראשונה לפקיד מקומי מטעם הקומסומול בשם מיכאיל גורבצ'וב. הוא החל לעסוק בכתיבה ספרותית, שיריו החלו להתפרסם בעיתונים קווקזים.
בשנת 1956, בעקבות תקופת חרושצ'וב בברית המועצות, יצא לאור ספר שיריו הראשון שנקרא חובתו של דור. בשנת 1961 חזר מקסימוב להתגורר בעיר הולדתו מוסקבה, הוא התיידד עם הסופר קונסטנטין פאוסטובסקי, במסגרת כתב העת אוקטובר פרסם סיפורים קצרים ומחזות שזכו להצלחה,
בשנת 1965 הומחז סיפורו של מקסימוב חיי אדם והועלה לפני קהל בתיאטרון פושקין במוסקבה. בתקופה זו היה מקסימוב חבר איגוד הסופרים של ברית המועצות, והיה מזוהה עם כתב העת הספרותי אוקטובר בו פורסמו כל יצירותיו, בין השנים 1967 ל-1968 היה מקסימוב עורך כתב העת. אך בשנת 1968 בעקבות הפלישה הסובייטית לצ'כוסלובקיה התפטר מקסימוב מכל תפקידיו בכתב העת.
הרומן הראשון שכתב ופרסם מקסימוב, שבעת ימי הבריאה הכיל ביקורת על המפלגה הקומוניסטית הסובייטית ורמזים שהביעו תמיכה בדת. לפיכך הוא לא יצא לאור בברית המועצות. בתחילה הוא יצא לאור במערב גרמניה בשפת המקור בה נכתב רוסית. הספר זכה להצלחה ואף תורגם לשפות נוספות וזכה להצלחה באירופה. הרומן השני של מקסימוב קאראנטין זכה להצלחה ותורגם לשפות רבות. בעקבות הרומנים שכתב סולק הסופר מאיגוד הסופרים הסובייטים, כל יצירותיו הוחרמו ונאסרו להפצה בברית המועצות, בנוסף אושפז הסופר בכפייה במוסדות פסיכיאטרים בברית המועצות, פעולות הענישה נעשו בהוראת נשיא ברית המועצות באותם ימים ליאוניד ברז'נייב.
בשנת 1974 בעקבות לחץ בינלאומי הותר לסופר לצאת לפריז ואכן הוא יצא את ברית המועצות ולא שב אליה עד בוא עידן הפרסטרויקה. בתקופת שלטון מיכאיל גורבצ'וב אף הוחזרה לסופר אזרחותו הרוסית. בשנים שלפני הפרסטרויקה, עסק הסופר בפעילות אנטי סובייטית ואינטלקטואלית בעיר פריז, הוא היה העורך והרוח מאחורי המגזין בשפה הרוסית Kontinent
בשנת 1995 מת הסופר בפריז בעקבות מחלת הסרטן.
ספריו שתורגמו לעברית

קאראנטין, תרגם מרוסית: צבי ארד, הוצאת עם עובד, 1975
פרידה משומקום, תרגם מרוסית: צבי ארד, הוצאת עם עובד, 1979
חתול תעלול

ערך זה עוסק בספר ילדים. אם התכוונתם לסרט המבוסס על ספר זה, ראו .
| --- | --- |

עטיפת הספר בעברית
 מידע כללי
 מאת:  דוקטור סוס 
 שפת המקור:  אנגלית אמריקאית 
 סוגה:  ספרות ילדים 
 הוצאה
 תאריך הוצאה:  12 במרץ 1957 
 סדרה
 ספר קודם:  הגרינץ' שגנב את חג המולד 
 הספר הבא:  חתול תעלול חוזר 
 קישורים חיצוניים
 הספרייה הלאומית:  001865181
 
עטיפת המהדורה האנגלית
עטיפת הספר "חתול תעלול חוזר" בעברית
חתול תעלול (באנגלית: The Cat in the Hat, בתרגום חופשי: "החתול שבכובע") הוא ספר ילדים מאת דוקטור סוס. פרסומו של הספר והצלחתו תרמו לפופולריות הרבה של ד"ר סוס בקרב מורים והורים. ספר זה היה הראשון בסדרת ספרים מצליחה ביותר:
חתול תעלול
חתול תעלול חוזר (באנגלית: The Cat in the Hat Comes Back)
ספר השירים של חתול תעלול (The Cat in the Hat Song Book)
חתול שאלול (The Cat's Quizzer)
לקרוא בעיניים עצומות (I Can Read with My Eyes Shut)
Daisy - Head Mayzie
היסטוריה

ב-24 במאי 1954 פורסם במגזין "לייף" מאמר מאת ג'ון הרסי ששמו "מדוע תלמידים נתקעים בקריאתם? קהילה מקומית מדגימה בעיה לאומית: קריאה".
במאמר נטען שילדי בית ספר יסודי מתקשים בקריאה מאחר שבספרי הלימוד מופיעים תיאורים בלתי מציאותיים של ילדים בני גילם (גיל בית הספר היסודי) מנומסים ונקיים. המאמר טען כי לו היו ספרי הלימוד מציאותיים יותר מבחינת הצגת הילדים (היינו הצגת ילדים מלוכלכים ומתנהגים באופן טבעי) וכן לו היו בספרים אלו סצנות דמיוניות, היו הספרים מעוררים עניין והזדהות בקרב הילדים. במאמר שאל המחבר מדוע ספרי הילדים אינם מכילים איורים כמו איוריהם של ג'ון טניאל, הווארד פייל ודוקטור סוס.
סוס קיבל על עצמו "אתגר" זה שנרמז במאמר והחליט לכתוב ספר ילדים המתבסס על אוצר המילים הנלמד בשנה הראשונה בבית הספר היסודי. הספר מבוסס על החריזה של המילים "חתול" - "cat" ו"כובע" - "hat", כאשר הרעיון מקורו באחד מספרי הלימוד באותה עת שנקרא "look say" ובו הופיע המשפט "הבטנו וראינו אותו, את החתול בכובע". המוציא לאור של ספרי דוקטור סוס נתן לו רשימה של 400 מילים הנלמדות בבית הספר ומתוכן בחר 223 מילים שהרכיבו את הסיפור, בתוספת 13 מילים שלא הופיעו ברשימה המקורית. כתיבת הספר ארכה כתשעה חודשים.
הספר יצא לאור בשנת 1957, והוא כתוב בטטראמטר אנאפסטי, מקצב שהשתמשו בו גם לורד ביירון ומשוררים אחרים מהקאנון הספרותי האנגלי. טטראמטר אנאפסטי מכיל ארבע יחידות מקצביות (אנאפסטים), שכל אחת מהן מכילה שתי פעימות חלשות ולאחריהן אחת חזקה (ההדגמה משמאל לימין): x x X x x X x x X x x X
אורך הספר בשפת המקור (אנגלית) הוא 1,629 מילים בסך הכול. הספר מורכב מ-236 מילים שונות. 54 מהמילים מופיעות פעם אחת, 33 מילים מופיעות פעמיים.
את הספר תרגמה לעברית לאה נאור. הוא יצא בעברית בהוצאת כתר. אורכו בעברית 953 מילים. הספר מורכב מ-261 מילים שונות אך עקב חוקי התחביר והדקדוק העברי (שורשים, מילות ומיליות יחס) קיימות בספר 441 מילים ייחודיות.
היסטוריה > עלילת הספר חתול תעלול

הספר מתאר את הופעתו של החתול תעלול בביתם של שני ילדים צעירים ביום גשום, בעת שאימם נמצאת מחוץ לבית. החתול מביא עמו שתי דמויות: "דבר אחד" ו-"דבר שתיים" (במקור: Thing One ו-Thing Two) ומנסה לשעשע את הילדים. חיית המחמד של הילדים - דג הזהב, המסמל את מצפונם של הילדים שחרד מהפרת הנורמות שמתווים המבוגרים, מתנגד לשהותו של החתול בבית. הסיפור מסופר מנקודת מבטו של האח, המספר על חוויותיו ועל חוויות אחותו, טלי (במקור "Sally") בשל התנהגות החתול. לבסוף החתול מסדר את הבית ונעלם רגע לפני הגעת האם.
בתרגום לעברית השתנתה מעט המשמעות של הסיפור. בגרסה האנגלית האם שואלת את הילדים האם היה להם כיף (ובכך אולי נרמז שהיא זו שהזמינה את החתול), ואילו בגרסה העברית הספר מסתיים בנימה אירונית. ניכר שהאם חשה תחושות אשמה על כך שהשאירה את הילדים לבדם כדי לצאת לעבוד, אך הילדים כלל לא השתעממו אלא חוו יום מלא הרפתקאות עם החתול.
היסטוריה > הצלחת הספר

הספר נמכר בלמעלה מ-7.2 מיליון עותקים בשפה האנגלית, ותורגם לשפות רבות, ובהן לטינית (בשם "Cattus Petasatus"), עברית ואף יידיש.
חתול תעלול חוזר

בשנת 1958 נכתב ספר ההמשך "חתול תעלול חוזר".
בספר זה שב החתול אל ביתם של טלי ואחיה, המנסים לגרוף את השלג מהכניסה לביתם. החתול מלכלך את האמבטיה, וכאשר הוא מנסה לנקות אותה הוא מלכלך את מיטת הורי הילדים. בשביל לעזור לו לנקות את המיטה הוא חושף כי בכובעו נמצא חתול א', אשר בכובעו חתול ב'. בהמשך, יוצאים חתולים נוספים באותו אופן רקורסיבי מהכובעים, כך שהחתולים הנושאים את שמות אותיות האל"ף בי"ת (כאשר חתול ת' אינו נראה לעין עקב מידתו המזערית). הרקורסיה נעצרת כך שבכובעו של חתול ת' (Cat Z במקור) נמצא "בום", אשר במהלך deus ex machina מצליח לנקות את הלכלוך ובנוסף להחזיר את החתולים כולם בחזרה לכובעו של חתול תעלול. חתול תעלול אמר להם שהוא ישמח לשוב ולעזור אם יהיה צורך בכך, הוא וכל החתולים.
הוצאת Beginner Books

הספר "חתול תעלול" פורסם על ידי הוצאת רנדום האוס אולם לאור הצלחתו הקים סוס בית הוצאה לאור עצמאי בשם "Beginner Books" (ספרים למתחילים) שבו יצאו לאור שאר ספרי הסדרה. הספרים הופצו על ידי רנדום האוס בין השנים 1957–1960. בשנת 1960 רכשה רנדום האוס את הוצאת בגינר בוקס בשל הצלחתה.
עיבודים

בשנת 1982 חברת CBS הוציאה תקליט בהשתתפותם של מירי אלוני וישראל גוריון ובו הסיפור חתול תעלול וקטעים נוספים מאת ד"ר סוס בהלחנתו של רמי בר דוד. את הטקסטים תרגמו לאה גולדברג ולאה נאור.
הספר עובד כסרט טלוויזיה ואף כסרט קולנוע בשם "חתול תעלול" בכיכובו של מייק מאיירס.
בפארק השעשועים "איי ההרפתקאות" יש אי ששמו "סוס לנדינג" שנבנה בשנת 1999 המבוסס על הספר.
בשנת 1997 יצרה "חברת ג'ים הנסון" סדרה ששמה "ד"ר סוס" שבה חתול תעלול ושאר דמויות הספרים הוצגו כבובות.
בשנת 2010 הופק לספר סדרת הנפשה בשם "יוצאים לטיול עם חתול תעלול". הסדרה דובבה לעברית ושודרה בערוץ הופ!.
ב-2013 בוצעה פרודיה על חתול תעלול במסגרת ספיישל Treehouse of Horror (בית העץ של האימה) בסדרה המצוירת משפחת סימפסון.
אזכורים פוליטיים

בנאום שנשא מנהיג הרוב בסנאט ארצות הברית הארי רייד הוא מאזכר את החתול המופיע בספר ומציין שהחתול מצליח לנקות את הלכלוך שעשה בעוד שהבית הלבן אינו מצליח לנקות אחריו. בנאום זה ציטט הסנטור כמה משפטים מהספר.
הערות שוליים

↑  במקור: "Why Do Students Bog Down on First R? A Local Committee Sheds Light on a National Problem: Reading.‎"
↑  במקור: "We looked, and we saw him, the Cat in the Hat". בראיון עיתוני שנערך ביוני 1981 טען סוס שבחר את שתי המילים הראשונות המתחרזות ברשימת המילים שניתנה לו, ולא הסתמך על שיטת הלימוד הקיימת.
הקראת הספר חתול תעלול לפני ילדים
רפונזל (דמות בדיונית)

| --- | --- |

 שם ספר:  פעמונית
 שם סרט:  פלונטר פלונטר עד עצם היום הזה לשבור את הקרח הנסיכה סופיה הראשונה: קללת הנסיכה אייבי
 תוכנית טלוויזיה:  פלונטר: הסדרה פלונטר: לפני שהכל התחיל
 הופעה ראשונה:  פעמונית
 הופעה אחרונה:  פלונטר: הסדרה
 יוצרים:  גלן קין 
 דיבוב:  מנדי מור
 דיבוב בשפה העברית:  משי קלינשטיין
 מידע
 מין:  נקבה
 תואר:  נסיכה
 שיוך:  נסיכות דיסני
 מומחיות:  ציור, שירה, אומנות, תפירה, סריגה, אפייה
 כוחות:  שיער
 מקום מגורים:  מגדל
 דמויות קשורות
 משפחה:  המלך פרדריק (אבא) המלכה אריאנה (אמא)
 חברים:  פלין ריידר (בן-זוג) פסקל (זיקית מחמד)
 
רפונזל (באנגלית: Rapunzel) היא דמות בדיונית אשר הופיעה לראשונה בסרט האנימציה ה-50 של אולפני ההנפשה של וולט דיסני, "פלונטר", משנת 2010. דמותה נוצרה והונפשה על ידי האנימטור גלן קין, ומבוססת באופן רופף על דמות מהאגדה פעמונית - בעלת הצמה הארוכה, שפורסמה על ידי האחים גרים. הדמות עובדה לגיבורה אקטיבית יותר לסרט.
הביקורות על דמותה רפונזל הן חיוביות בדרך כלל, כאשר מבקרים רבים החמיאו לאישיותה הנמרצת והתוססת ולעצמאותה. רפונזל היא הנסיכה העשירית הנכללת בהרכב נסיכות דיסני, כאשר היא הצטרפה אליו באופן רשמי ב-2 באוקטובר 2011, והפכה לחברת ההנפשה הממוחשבת הראשונה ולנסיכה האירופית הראשונה מזה 20 שנה, כשהאחרונה הייתה בל מהסרט "היפה והחיה" משנת 1991. המראה והאישיות שלה דומות במידה רבה לנסיכה אריאל מהסרט "בת הים הקטנה" משנת 1989.
בעברית דמותה מדובבת על ידי השחקנית והזמרת משי קלינשטיין ובאנגלית על ידי מנדי מור.
פיתוח הדמות

האנימטור הוותיק של דיסני, גלן קין, החליט לראשונה לעבד את האגדה "פעמונית" מאת האחים גרים לסרט אנימציה בשנת 1996. קין התפטר בסופו של דבר מתפקידו כבמאי לאחר שלקה בהתקף לב בשנת 2008, ונייתן גרנו ובירון הווארד נשכרו להחליף אותו. עם זאת, קין נשאר מעורב בפרויקט בכל זאת, ושימש כמפיק בפועל של הסרט וכאנימטור המפקח של רפונזל.
וולט דיסני ניסה לראשונה לעבד את "פעמונית" לסרט אנימציה זמן קצר לאחר שהאולפן הוציא לאקרנים את "שלגיה ושבעת הגמדים" בשנת 1937, אך הפרויקט נזנח בסופו של דבר כאשר הסיפור התברר כ"אגוז קשה מאוד לפיצוח". לדברי קין, זה נבע בעיקר מהעובדה שרוב האגדה מתרחשת בתוך מגדל. כדי להתגבר על כך, הכותבים של "פלונטר" נאלצו לפתח דרך להוציא את רפונזל מהמגדל.
במקור, הסרט נוצר תחת הכותרת "שיערה של רפונזל", אותו תיאר קין כ"גרסה דמוית שרק של הסרט" שסובבה סביב רעיון אחר לגמרי. קין אמר על העלילה המקורית, "זו הייתה גרסה מהנה, נפלאה ושנונה והיו לנו כמה סופרים נהדרים. אבל בליבי האמנתי שיש משהו הרבה יותר כנה ואמיתי לצאת מהסיפור, אז הנחנו אותו בצד וחזרנו לשורשי האגדה המקורית."
בראיון עם השחקנית קריסטין צ'נואת', שלוהקה במקור לתפקיד רפונזל, גילתה קריסטין שבשלב מסוים רפונזל נועדה להיות סנאי. כבמאים, גרנו והווארד הרגישו חיוני שרפונזל ידמה לגיבורה פחות "פאסיבית" מהאופן שבו היא מתוארת בסיפור האגדה המקורי. "ידענו שאנחנו עושים את הסרט הזה לקהל עכשווי ורצינו שרפונזל תהיה מודל לחיקוי אמיתי במובן מסוים. רצינו את כל הכוח של הבחורה הזו ושהיא באמת תניע את הסיפור הזה, שלא תחכה לשום דבר... היא ילדה חכמה, יש לה את התקוות והחלומות האלה והיא הולכת להשיג את מה שהיא רוצה מהחיים."
סביב ההפקה של "פלונטר" היו שמועות שזה יהיה סרט הנסיכות האחרון של דיסני.
פיתוח הדמות > קולה של רפונזל

בשנת 2004, השחקנית והזמרת קריסטין צ'נוות' לוהקה במקור כקולה של רפונזל בזמן שהסרט עדיין נקרא "Rapunzel Unbraided" בהנחייתו של קין. צ'נוות', שכבר החלה להקליט דיאלוג לתפקיד, אמרה אז על דמותה, "אני רפונזל, אבל רפונזל היא סנאי... ואני הולכת להוריד את הזנב שלי." בשלב מסוים החליטו בדיסני ללהק את השחקנית ריס וית'רספון לתפקיד רפונזל. חלק מכלי תקשורת דיווחו שצ'נוות' ווית'רספון למעשה יחלקו בתפקיד הראשי. לוית'רספון הציעו לשמש כמפיקה בפועל של הסרט, תפקיד שהאולפן הציע לה בתקווה שזה ישכנע את השחקנית לקבל את התפקיד. עם זאת, וית'רספון יצאה בסופו של דבר מהפרויקט עקב הבדלים יצירתיים בכל הנוגע להצעות לתסריט הסרט, בטענה שהפרויקט הוא "כבר לא הסרט שריס חתום עליו במקור". לאחר התפטרותה של וית'רספון, רפונזל נותרה ללא מדבבת במשך די הרבה זמן, מה שסיכן עוד יותר את הפקת הסרט הבעייתית ממילא.
יוצרי הסרט בחרו שלא לשכור סלבריטאים לדמויות הראשיות של הסרט והמשיכו לעשות אודישנים למאות שחקניות צעירות בתקווה למצוא את קולה של רפונזל, וביניהן גם שחקנית ברודוויי אידינה מנזל, אך אף אחת לא נשמעה ממש מתאימה עד שגילו לבסוף את הזמרת והשחקנית מנדי מור. מור תיארה את ההזדמנות להשמיע דמות של דיסני כ"פנטזיה האולטימטיבית", מור הייתה מעריצה ותיקה של סרטי דיסני.
בתחילה, הידיעה שהתפקיד היה מבוקש מאוד באותה תקופה הרתיעה אותה מללכת לאודישן לטובת הימנעות מאכזבה, אך בסוף החליטה ללכת על התפקיד בכל הכוח, ואף עשתה את האודישן פעמיים. מכיוון שהסרט הוא מחזמר המחייב את צוות השחקנים שלו לספק את קול הדיבור והשיר של הדמויות שלהם, כל המועמדים התבקשו לבצע שיר אחד לבחירתם בסגנון של זמרת-יוצרת. מור, זמרת מקצועית בעצמה, נבחנה עם השיר "Help Me" של ג'וני מיטשל. לדברי הבמאי היירון הווארד, למור "יש את הנשמה הנהדרת הזו לקול שלה" כמו גם "האיכות הפשוטה הזו, של הילדה ליד הבית, שעושה לה כל מה שאפשר לקוות לו בגיבורת דיסני".
הילדה דילייני רוז סטיין לוהקה כגרסה הצעירה של רפונזל.
מור תיארה את תהליך ההקלטה כמאתגר מכיוון שסופק לה מעט סיוע חזותי, והסבירה, "כל מה שהייתי צריך לעבוד עליו היו כמה סקיצות... אבל זה היה גם כיף כי זה מאפשר לך להיכנס לעומק הדמיון שלך". לאחר צפייה בסרט שהושלם בפעם הראשונה, מור התאכזבה מההופעה שלה כי הרגישה שקולה נשמע "צורמני". לדברי המלחין אלן מנקן, הרקע המוזיקלי של מור גרם לכך ש"תענוג היה לעבוד איתה".
פיתוח הדמות > אישיות

המפיק בפועל, ג'ון לאסיטר, הסביר כי "האתגר הוא שאתה רוצה לגרום לרפונזל להראות כמו בן אדם חכם, משכיל, בריא ומהנה" למרות העובדה שהדמות לא יצאה מחוץ למגדל שלה כבר 18 שנים. על פי ה"ניו יורק טיימס", אישיותה של רפונזל גרמה לה לסטייה משמעותית מגיבורות דיסני המסורתיות. מנדי מור מאמינה שרפונזל היא נסיכת דיסני לא טיפוסית מכיוון שהיא דמות עצמאית ש"יכולה לדאוג לעצמה", בנוסף לכך שהיא מתעלמת במידה רבה מהעובדה שהיא נסיכה. מור גם תיארה את רפונזל כ"נסיכת דיסני הבוהמית".
פיתוח הדמות > מראה חיצוני

האנימטור גלן קין עיצב את רפונזל בהדרכתו של האנימטור הוותיק אולי ג'ונסטון, אחד מתשעת הזקנים של דיסני. ג'ונסטון יעץ לקין לנסות ללכוד את מה שרפונזל חושבת, בניגוד פשוט להנפיש את מה שהדמות עושה. קין השווה את קבלת העצה הזו לקבלת "סטירה שלא שכחתי מעולם, אז כשציירתי על עבודות של אנשים, באמת ניסיתי להיכנס לראש של הדמות". הבמאי ביירון הווארד קיבל השראה מהופעתה של אריאל מהסרט "בת הים הקטנה" של דיסני (1989), דמות שגם היא הונפשה על ידי קין. הווארד פירט כי "אריאל הייתה הדמות הראשונה שאי פעם חשבתי שיש נשמה מאחורי העיניים שלה. קיווינו לעשות את זה עם רפונזל כדי למצוא איזושהי נשמה ועומק שאנשים יוכלו להתייחס אליהם".
בינתיים, קין הבחין כי אריאל ורפונזל חולקות גם רוחות "בלתי ניתנות להדחקה" תוך שהם נתקלים במחסומים שמונעים מהם להגשים את חלומותיהם. קין שמר על תחושת אסימטריה בזמן שצייר את רפונזל, תוך שהוא משלב בפניה מספר פגמים עדינים, במיוחד את שיניה העקומות. הדמות צוירה גם עם נמשים, מה שהפך אותה לנסיכת דיסני הראשונה המנומשת. קין עיצב את רפונזל עם עיניים גדולות ויחפה, (מור הייתה יחפה בעצמה בזמן שהקליטה את קולה).
הופעות נוספות של רפונזל > פלונטר עד עצם היום הזה

בסרט הקצר, רפונזל ויוג'ין מתחתנים ולכבודם ממלכת קורונה במצב רוח חגיגי.
הופעות נוספות של רפונזל > לשבור את הקרח

לרפונזל ויוג'ין יש הופעת אורח ביום ההכתרה של אלזה. רפונזל מוצגת בשער הפתיחה החגיגית כשאנה בורחת החוצה בשירה "לראשונה בנצח".
הופעות נוספות של רפונזל > הנסיכה סופיה הראשונה: קללת הנסיכה אייבי

רפונזל, שנקראה על ידי הקמע של אבלור, מצילה את הנסיכה סופיה והנסיכה אמבר על ידי כך שהיא מאפשרת להן לטפס על שערה הבלונדיני הארוך. בטיסה חזרה על אחד הדרקונים, היא מלמדת את אמבר על ההשלכות של מעשיה כלפי סופיה, בצורה של שיר, "Risk It All" ומתייחסת שם גם ליוג'ין. לאחר מכן היא נותנת לאמבר עצה אחרונה אחת: "אם אתה באמת אוהב את אחותך, תדע מה לעשות בבוא הזמן" ונעלמת.
הופעות נוספות של רפונזל > פלונטר: לפני שהכל התחיל

בסרט, רפונזל מסתגלת לחייה החדשים כנסיכה שישה חודשים לאחר אירועי הסרט "פלונטר". ההכתרה של רפונזל אמורה להתרחש בעוד כמה ימים. אביה מגביל את חירות מאחר שהוא לא מוכן לאבד את בתו פעם נוספת. באמצע כל הלחץ הזה, בליל המשתה המלכותי, יוג'ין מציע נישואים פומבית לרפונזל, אבל היא דוחה אותו, מרגישה שהיא לא בטוחה אם היא מעוניינת להישאר בארמון לאחר הנישואין ושעליה לעשות לעצמה סדר. באותו לילה, היא חומקת החוצה מהממלכה בעזרת העוזרת שלה קסנדרה שמראה לה את המקום בו נמצא פרח הזהב המיסטי שהציל את אמה ואותה. רפונזל נוגעת באחד מקוצי הסלע המיסטיים מה שגרם לשיערה הבלונדיני הארוך לצמוח בחזרה, ולהיות שוב בעל יכולות. הסיפור ממשיך כשהיא מתמודדת עם אויב ידוע של הממלכה ביום ההכתרה שלה, ואסור לה לעזוב את חומות הממלכה ללא הסכמת אביה. בחדרה, רפונזל נחושה למלא את היומן שלה בהרפתקאות, ולפתור את תעלומת החזרה המופלאה של שערה.
הופעות נוספות של רפונזל > פלונטר הסדרה

רפונזל מופיעה בסדרת טלוויזיה המצוירת. רוב העונה הראשונה מתמקדת בגילוי המסתורין של שיערה החדש והקשר שלו לקוצי הסלע המיסטיים שגילתה לפני מספר שבועות, בעזרתה של קסנדרה ומדען צעיר בשם וריאן. בנוסף, היא מנסה כמיטב יכולתה ללמוד כיצד להיות נסיכה טובה ומלכה לעתיד, למרות שדרכיה התמימות והפתיות מסבכות אותה לעיתים קרובות לצרות.
דיסקוגרפיה של שאקירה

| דיסקוגרפיה של שאקירה |
| --- | --- |
 
 אלבומי אולפן ↙:  12
 אלבומי הופעה ↙:  5
 אלבומי אוסף ↙:  3
 מיני-אלבומים ↙:  2
 סינגלים ↙:  51
 וידאו קליפים ↙:  63
 הערות שוליים
שאקירה היא זמרת וכותבת שירים קולומביאנית, אשר הוציאה 12 אלבומי אולפן, 2 מיני-אלבומים, 5 אלבומי הופעות, 51 סינגלים, 62 וידאו קליפים, ו-3 אלבומי אוסף, עם מכירות של מעל ל-60 מיליון עותקים של אלבומים ברחבי העולם. שאקירה היא האמנית הקולומביאנית הנמכרת ביותר בכל הזמנים, ובנוסף היא האמנית הדרום אמריקאית היחידה בהיסטוריה, אשר הגיעה למקום ה-1 במצעד האוסטרלי, המצעד הבריטי, וארצות הברית (בילבורד הוט 100). בנוסף לכל זה, לזמרת יש ארבעה שירים "Whenever, Wherever" ,"Hips Don't Lie", "Loca" ו-"(Waka Waka (This Time for Africa" אשר מכרו כל אחד מעל ל-5 מיליון עותקים ונחשבים לבין השירים הנמכרים ביותר בכל הזמנים, ולשירים בין הכי מוכרים של הזמרת.
הקריירה המוזיקלית של שאקירה החלה בגיל 13 כאשר חתמה על חוזה הקלטות עם חברת סוני מיוזיק. ולאחר מכן יצאו שני אלבומי האולפן הראשונים שלה הנקראים; Magia ו-Peligro, יצאו בקולומביה ב-1991 וב-1993 בהתאמה. הם יצאו בצורה גרועה ולכן היו להם נתוני מכירות נמוכות, כשהראשון מכר פחות מ-1000 עותקים. היא זכתה להצלחה ברחבי אמריקה הלטינית עם אלבום האולפן השלישי שלה Pies Descalzos, שיצא בשנת 1995. מהאלבום יצא הסינגל המוביל הנקרא "Estoy Aquí". האלבום קיבל את תואר אלבום "יהלום" בקולומביה, עם מכירת של למעלה ממיליון עותקים בקולומביה עצמה. ההצלחה שלה באמריקה הלטינית המשיכה עם אלבומה ה-4 Dónde Están los Ladrones?, אשר עשה שיא בכך שהגיע למקום ה-1 על גבי מצעד האלבומים הלטיניים של ארצות הברית במשך כ-11 שבועות. האלבום הביא עמו גם את אחד השירים המצליחים של הזמרת, "Ojos Así".
אלבומים > אלבומי אולפן

| שם האלבום | פרטי האלבום | מיקומי שיא> AUT  | מיקומי שיא> BEL  | מיקומי שיא> FRA  | מיקומי שיא> GER  | מיקומי שיא> ITA  | מיקומי שיא> MEX  | מיקומי שיא> SPA  | מיקומי שיא> SWI  | מיקומי שיא> UK  | מיקומי שיא> US  | מיקומי שיא> LA  |
| --- | --- | --- | --- | --- | --- | --- | --- | --- | --- | --- | --- | --- |
| Magia |  יצא לאור: 24 ביוני 1991  חברת תקליטים: סוני מיוזיק | — | — | — | — | — | — | — | — | — | — | — |
| Peligro |  יצא לאור: 25 במרץ 1993  חברת תקליטים: סוני מיוזיק | — | — | — | — | — | — | — | — | — | — | — |
| Pies Descalzos |  יצא לאור: 6 באוקטובר 1995  חברת תקליטים: סוני מיוזיק | — | — | — | 71 | — | — | — | — | — | — | 5 |
| Dónde Están los Ladrones? |  יצא לאור: 29 בספטמבר 1998  חברת תקליטים: סוני מיוזיק לטין | — | — | — | 79 | — | — | — | 73 | — | 131 | 1 |
| Laundry Service |  יצא לאור: 13 בנובמבר 2001  חברת תקליטים: אפיק | 1 | 5 | 5 | 2 | 2 | — | 2 | 1 | 2 | 3 | — |
| Fijación Oral, Vol. 1 |  יצא לאור: 3 ביוני 2005  חברת תקליטים: אפיק | 2 | 6 | 6 | 1 | 18 | 1 | 1 | 2 | 180 | 4 | 1 |
| Oral Fixation, Vol. 2 |  יצא לאור: 25 בנובמבר 2005  חברת תקליטים: אפיק | 6 | 12 | 8 | 4 | 6 | 4 | 3 | 3 | 12 | 5 | — |
| She Wolf |  יצא לאור: 9 באוקטובר 2009  חברת תקליטים: אפיק | 4 | 11 | 7 | 3 | 1 | 1 | 2 | 1 | 4 | 15 | — |
| Sale el Sol |  יצא לאור: 19 באוקטובר 2010  חברת תקליטים: אפיק | 3 | 1 | 1 | 6 | 1 | 1 | 1 | 2 | — | 7 | 1 |
| Shakira |  יצא לאור: 21 במרץ 2014  חברת תקליטים: RCA, סוני מיוזיק לטין, לייב ניישן | 3 | 11 | 6 | 5 | 3 | 2 | 2 | 2 | 14 | 2 | — |
| El Dorado |  יצא לאור: 26 במאי 2017  חברת תקליטים: סוני מיוזיק לטין | 10 | 2 | 4 | 19 | 12 | 3 | 2 | 3 | 54 | 15 | 1 |
| Las Mujeres Ya No Lloran |  יצא לאור: 22 במרץ 2024  חברת תקליטים: סוני מיוזיק לטין | — | — | — | — | — | — | — | — | — | — | — |
"—" מסמל אלבום שלא דורג.
אלבומים > אלבומי הופעות חיות

| שם האלבום | פרטי האלבום | מיקומי שיא> BEL  | מיקומי שיא> FRA  | מיקומי שיא> GER  | מיקומי שיא> MEX  | מיקומי שיא> PRT  | מיקומי שיא> SPA  | מיקומי שיא> LA  |
| --- | --- | --- | --- | --- | --- | --- | --- | --- |
| MTV Unplugged |  יצא לאור: 29 בפברואר 2000  חברת תקליטים: סוני מיוזיק | — | — | 91 | — | — | — | 1 |
| Live & Off the Record |  יצא לאור: 22 במרץ 2004  חברת תקליטים: אפיק | 43 | — | 14 | — | 4 | 73 | — |
| Oral Fixation Tour |  יצא לאור: 13 בנובמבר 2007  חברת תקליטים: אפיק | — | — | 71 | 1 | 5 | — | — |
| Live from Paris |  יצא לאור: 5 בדצמבר 2011  חברת תקליטים: אפיק | 16 | 8 | 43 | 4 | 25 | 18 | 2 |
| Shakira in Concert: El Dorado World Tour |  יצא לאור: 13 בנובמבר 2019  חברת תקליטים: סוני מיוזיק לטין | — | — | — | — | — | — | — |
"—" מסמל אלבום שלא דורג.
אלבומים > מיני אלבומים

| שם האלבום | פרטי האלבום |
| --- | --- |
The Pepsi EP:  יצא לאור: 4 באוקטובר 2003  חברת תקליטים: סוני מיוזיק, קולומביה
Love in the Time of Cholera:  יצא לאור: 15 בינואר 2008  חברת תקליטים: אפיק, קולומביה
אלבומים > מהדורות אחרות

| שם האלבום | פרטי האלבום | מיקומי שיא> BEL  | מיקומי שיא> SPA  | מיקומי שיא> SWE  | מיקומי שיא> US  | מיקומי שיא> LA  |
| --- | --- | --- | --- | --- | --- | --- |
| The Remixes |  יצא לאור: 21 באוקטובר 1997  חברת תקליטים: סוני מיוזיק | — | — | — | — | 21 |
| Colección de Oro |  יצא לאור: 22 בינואר 2002  חברת תקליטים: סוני מיוזיק | — | — | — | — | — |
| Grandes Éxitos |  יצא לאור: 5 בנובמבר 2002  חברת תקליטים: סוני מיוזיק | — | 36 | 49 | 80 | 1 |
| Oral Fixation, Vol. 1 & 2 |  יצא לאור: 5 בדצמבר 2006  חברת תקליטים: אפיק | 47 | 25 | 91 | — | 27 |
| She Wolf |  יצא לאור: 2 בספטמבר 2009  חברת תקליטים: סוני מיוזיק | — | — | — | — | — |
"—" מסמל אלבום שלא דורג.
סינגלים > שיתופי פעולה

| שם השיר | שיר | מיקומי שיא> AUS  | מיקומי שיא> BEL  | מיקומי שיא> FRA  | מיקומי שיא> ITA  | מיקומי שיא> SPA  | מיקומי שיא> SWI  | מיקומי שיא> UK  | מיקומי שיא> US  | מיקומי שיא> LA  | אלבום |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| "El Ultimo Adios (The Last Goodbye)" (ביחד עם אמנים נוספים למען פיגועי 11 בספטמבר) | 2001 | — | — | — | — | — | — | — | — | — | N/a |  |  |  |
| "What More Can I Give" (ביחד עם אמנים נוספים) | 2003 | — | — | — | — | — | — | — | — | — | N/a |  |  |  |
| "Te Lo Agradezco, Pero No" (אלחנדרו סאנס בהשתתפות שאקירה) | 2007 | — | — | — | — | — | — | — | — | 1 | El Tren de los Momentos |  |  |  |
| "Si Tú No Vuelves" (מיגואל בוס בהשתתפות שאקירה) | 2007 | — | — | — | 4 | — | — | — | — | — | Papito |  |  |  |
| "Sing" (אנני לנוקס בהשתתפות אמנים שונים) | 2007 | — | — | — | — | — | — | 161 | — | — | Songs of Mass Destruction |  |  |  |
| "Somos El Mundo 25 Por Haiti" (ביחד עם אמנים נוספים למען האיטי) | 2010 | — | — | — | — | 31 | — | — | — | — | N/a |  |  |  |
| "Ay Haiti" (ביחד עם אמנים נוספים למען האיטי) | 2010 | — | — | — | — | — | — | — | — | — | N/a |  |  |  |
| "Gracias a la Vida" (ביחד עם אמנים נוספים למען צ'ילה) | 2010 | — | — | — | — | — | — | — | — | — | N/a |  |  |  |
| "Get It Started" (פיטבול בהשתתפות שאקירה) | 2012 | 17 | — | 57 | — | 14 | 32 | 64 | 89 | 48 | Global Warming |  |  |  |
| "Dançando" (איווטי סנגלו בהשתתפות שאקירה) | 2013 | — | — | — | — | — | — | — | — | — | Real Fantasia |  |  |  |
| "Mi Verdad" (מנה בהשתתפות שאקירה) | 2015 | — | — | — | — | 2 | — | — | — | 1 | Cama Incendiada |  |  |  |
| "Comme Moi" (בלאק אם בהשתתפות שאקירה) | 2017 | — | — | 35 | — | — | — | — | — | — | Éternel insatisfait |  |  |  |
"—" מסמל שיר שלא דורג.